૨૬ ઑક્ટોબર, ૧૯૪૭ના દિવસે કાશ્મીરના મહારાજા હરિસિંહે ભારતના ૫૬૨ રજવાડાંઓએ જે વિલીનીકરણના દસ્તાવેજ પર કરેલી તે જ દસ્તાવેજ પર સહી કરી હતી. તેમાં મુખ્ય ચાર બાબતો ભારત સરકાર હસ્તક રાખવાની દરખાસ્ત હતી, વિદેશ નીતિ, સંરક્ષણ, સંદેશાવ્યવહાર અને ચલણ. ત્યાર બાદ ભારત દેશનું બંધારણ ઘડવાની પ્રવૃત્તિ હાથ ધરાઈ. બંધારણનો મુસદ્દો ૨૬ નવેમ્બર, ૧૯૪૯ના રોજ તૈયાર થયો. વિલીનીકરણ વખતે નહીં, પણ છેક બંધારણનો મુસદ્દો ઘડાયો તેના ૧૦ દિવસ પહેલાં કલમ ૩૭૦ના વિચારની સ્ફૂરણા થઈ. તે વખતે બંધારણીય સમિતિના સભ્ય શેખ અબ્દુલ્લા વડાપ્રધાન જવાહરલાલ નહેરુ પાસે ગયા અને કાશ્મીર મુસ્લિમ બહુમત રાજ્ય હોવાથી વિશેષ દરજ્જાની માગ મુકી.